สวัสดีค่ะ ดิฉันมีอาการปวดท้องด้านซ้าย มีความรู้สึกเหมือนปวดกล้ามเนื้อโดนบีบ เหมือนกล้ามเนื้อหดตัว บางทีปวดเยอะ บางทีปวดน้อย ชอบปวดเวลาหลังมี ปจด. ค่ะ ดิฉันเคยผ่าตัดเนื้องอกที่รังไข่ด้านซ้ายมาก่อน ตัดรังไข่ไปข้างนึง เวลามี ปจด จะปวดท้องมาก บางทีก็รุ้สึกเหมือนเป็นไข้ตัวเย็นเหงื่อยออก เวลาปวดท้องลักษระนี้ต้องทำการยืดเส้นยืดขา จะรุ้สึกผ่อนคลายนิดเดียวแต่ก็ยังปวดเหมือนเดิม หรือบางทีถ้าเดินเยอะๆหรือนั่งนานๆ ก็จะมีอาการปวดขึ้นมา ไมุ่ร้ว่าเป็นเพราะสาเหตุใด เป็นเอฟเฟ็กหลังผ่าตัดหรือป่าว อันตรายมากไหมค่ะ ขอบมากค่ะ
สวัสดีค่ะ อาการปวดท้องน้อยมากขณะมีประจำเดือน รวมถึงมีอาการปวดในช่วงที่ไม่มีประจำเดือนร่วมด้วย อาจเกิดจาก1. ก้อนเนื้องอกรังไข่ที่เคยผ่าตัดออกไป กลับมาเกิดซ้ำอีก2. เกิดก้อนเนื้องอกชนิดใหม่ที่รังไข่ซึ่งเป็นคนละชนิดกับที่เคยผ่าตัดออกไป3. เกิดซีสต์ที่รังไข่ เช่น ช็อกโกแลตซีสต์ แต่มักทำให้ปวดแต่เฉพาะช่วงที่มีประจำเดือน4. เกิดเนื้องอกที่มดลูก แต่มักทำให้ปวดแต่เฉพาะช่วงที่มีประจำเดือนเช่นกัน5.เกิดพังผืดขึ้นในช่องท้องน้อยที่เป็นผลจากการผ่าตัดรังไข่มาก่อน และทำให้เกิดอาการปวดท้องน้อยได้จากการที่พังผืดไปดึงรั้งอวัยวะภายในช่องท้องน้อย หรือในอีกกรณีหนึ่ง พังผืดที่เกิดในช่องท้องน้อย อาจเกิดจากเยื่อบุโพรงมดลูกไปเจริญผิดที่ภายในอุ้งเชิงกราน ทำให้เกิดการอักเสบและเป็นพังผืดตามมาหากมีตกขาวที่ผิดปกติร่วมด้วย อาจเกิดจากการมีมดลูกอักเสบหรือุ้งเชิงกรานอักเสบติดเชื้อค่ะนอกจากนี้ ยังอาจเกิดจากอวัยวะอื่นๆ ด้วย แต่ก็จะมีอาการของระบบอื่นๆ ร่วม เช่น มีเนื้องอกหรือมะเร็งที่ลำไส้ใหญ่ ซึ่งก็ต้องมีอาการถ่ายอุจจาระผิดปกติร่วมด้วย เป็นต้นแนะนำว่าหากยังคงมีอาการปวดอยู่เรื่อยๆ ควรไปพบสูติ-นรีแพทย์เพื่อตรวจหาสาเหตุค่ะ